**Христиандық экуменизм**

Экуменизм (гр. οἰκουμένη, oikumene - әлем, дүние) — 1) христиан шіркеулерінің бірлесуін қолдайтын қозғалыс; 2) христиандық және бірқатар христиандық емес бірлестіктер мен ұйымдар арасында қазіргі заманның ғаламдық мәселелерінің шешімін табуда ортақ көзқарасқа келу, ортақ діни-саяси және әлеуметтік діни акциялар (бейбітшілік үшін дұға оқу, адамзаттың құтқарылуы үшін сыйыну және т.б.) ұйымдастыру мақсатында дінаралық диалогтың дамуын қолдайтын қозғалыс; 3) христиандық емес діни ұйымдардың ортақ дінаралық акциялары.

Экумендық жиналыстардың бірі 1920 жылы Женева қаласында (Швейцария), 1927 жылы Лозан конференциясы (Швейцария) болған. Ал экуменистік қозғалыстың қалыптасуының аяғы 1945 жылы Стокгольм (Швеция) қаласындағы конференцияда аяқталды.

1920 жылы Константинополь патриарх тағын қараушы митрополит Дорофей «Әлемдегі Христос Шіркеулеріне» деген энциклды шығарады. Ол осы жарлығында христиандық шіркеулерді догмалық айырмашылықтарға қарамастан бір – біріне жақындауға шақырды. Бұл шіркеулер Константинополь патриархатының энциклінде «бір дененің мұрагерлері» деп аталған. Дорофей митрополит «Шіркеулер Қоғамын» құруға шақырды және жақындауға бірінші қадам ретінде «барлық христиандық мерекелерді тойлайтын ортақ күнтізбе» қабыдауға шақырды.

Осы энцикликтың шығуынан кейін Константинополь патриархаты Женевадағы экуменистік конференцияға қатысады. Бұл конференция жұмысы экуменистік қозғалыстың принциптерін жасауға арналған болған.

Константинополь патриархатының экуменистік қызмет саласында келесі жетістігі 1923 жылы Константинопольда болған «жалпы православтық конгерессы» болды. Бұл шараға тек бес православтық шіркеу Константинопольдық, Кипрлық, Сербтық, Элладтық және Румындық шіпкеулер қатысқан болатын.

Конгресс шіркеу күнтізбесін өзгертеді, рухани адамдарға екінші рет үйленуге және басқандай қаулылар қабылдайды.

Жаңа стильге Константинопольдық патриархат және Элладтық шіркеу 1924 жылы наурыз айында, Румын шіркеуі 1924 жылы 1 қазан айында көшеді. Келесі жылдары жаңа стильге Александрлық және Антиохиялық шіркеулер көшеді.

Өзінің экуменистік көзқарасын Вселендық патриарх Афинагор білдірген болатын. Оливье Клеманның бүкіл жерде ересьті көремін деген әңгімесіне қатысты жауап былай қайтарған:

Мен ересьті ешжерден көрмеймін! Мен тек қана бөлшектелген, кесілілген, өзінің арналған жерінде тұрмаған ақиқатты көремін...

Болгар Православ Шіркеуі және Грузин Православ Шіркеуі 1997-1998 жылдары Әлемдік Шіркеу кеңесінен шығып кетті.

Экуменизм идеолоғиясының негізінде адамзаттың бірлігі және оның жаһандану жағдайындағы ортақ тағдыры, шіркеулер мен діндердің арасында өзара түсіністік орнату қажеттігі, адамзат басына төнген қауіп-қатерлердің алдын алуда ортақ әрекеттерге бару туралы көзқарастар жатыр.

II дүниежүзілік соғыс аяқталғаннан кейін БҰҰ-ның қүрылуымен алдымен христиандық экуменистік қозғалыстың идеялық және ұйымдастырушылық алғышарттары пайда болды. Оның құралы – 1948 ж. Амстердамда үш христиан қозғалысының («Сенім және тәртіп», «Өмір және қызмет», Халықаралық миссионерлік кеңес) жұмылуы нәтижесінде пайда болған Бүкіләлемдік шіркеулер кеңесі (БШК).

Бастапқыда БШК қызметі барлық жалпы адамзатқа және жалпы христиандарға қатысты мәселелер толғандыратын христиандық шіркеулер мен ұйымдарға ашық ұйым ретінде қүрылды. Алайда, қырғи-қабақ соғыс жылдарында Орыс православиелік Шіркеуі және бірқатар Шығыс Еуропа шіркеулері бұл қозғалысқа қатысудан бас тартты және 1961 ж. хрущевтік «жынымық» кезінде қайта қабысты. Осы кездері коммунистік елдердегі православиелік шіркеулердің БПК-ке қатысуы өз шіркеулерін жабылудан сақтап қалудан, тоталитарлық жүйенің қыспағына төтеп беруге көп жәрдемін тигізді, өйткені бұл ұйым көбіне әлемдік санаға ықпал етерлік шараларды ұйымдастыратын еді.

Өз кезегінде Рим-католиктік шіркеуі – орталықтандырылған христиандық ұйымдардың ең тармақталған, ірісі - басым бөлігінде протестанттық шіркеулер мен қозғалыстар үстемдік еткен БШК-ке қатысты ойын ашық айтуға асықпады. Нәтижесінде Ватикан БШК форумдарының жұмысына бақылаушы ретінде қатысты.

БШК құжаттары адамзаттың ғалам¬дық мәселелерін діни-этикалық түрғыдан қарастырады: бейбітшілік және қарусыздану, экология, әлеуметтік және ғылыми-техникалық тәртіптің өзара әрекет үрдісі, жаңа экономикалық және ақпараттық тәртіптің орнығу салдары, діни «ғаламшарлық» сананы қалыптастыру шарттары, замандастардың келешек үрпақ алдындағы жауапкершілігін сезіндіру, ядролық қарусыз және жаппай қырып-жою құралдарынсыз, зорлық-зомбылықсыз әлем орнату және т.б.

2001 ж. сәуірінде Еуропа шіркеулері Конференциясы мен Еуропалық епископтық конфереңиялар Кеңесі Еуропалық экуменистік Хартия қабылдады. Оның ережелерінің арасында Еуропадағы ықпалдастық процестеріне, өмірдің барлық салаларында әйелдерге ерлермен тең құқық беруге жәрдемдесу, экономикалық қозғалыстарға қатысу, антисемитизмге қарсы тұру, басқа діндермен, оның ішінде исламмен диалог орнату қарастырылған.[1]